Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: f) nyilatkozatot arról, hogy a tehéntej minőséghez kötött támogatásáról szóló 112/1997. (XII. 30.) FM rendeletben előírt irányárat az igénylő megfizette;
Paragraph Index: 553

10. Amennyiben a pályázat megfelel a jelen rendeletben, a Korm. r.-ben, a mezőgazdasági és élelmiszeripari exporttámogatások igénybevételének eljárási rendjéről szóló 110/1997. (XII. 30.) FM—PM—IKIM, valamint az ER-ben és a jelen mellékletben foglaltaknak, az AIK a pályázó részére tíz munkanapon belül — másra át nem ruházható — ígérvényt bocsát ki (a WTO megállapodásban szereplő mennyiségek erejéig, még abban az esetben is, ha a támogatási keretösszeg lehetővé tenné a nemzetközi megállapodásnál nagyobb volumenek támogatását), amely hatvan munkanapig érvényes, és amely tartalmazza a hivatkozott rendelet számát, a pályázó nevét, címét, adószámát vagy adóazonosító jelét, az elnyert export termékenkénti mennyiségét (kvóta), vámtarifaszámát, valamint az ígérvény lejáratának az időpontját. Az első munkanap az ígérvény kiállításának napja. Amennyiben az elnyert kvótát a pályázó nem tudja igénybe venni, úgy az ígérvény harminc munkanapon belül visszaadható, és a pályázó a pályázati díjat tíz munkanapon belül visszakapja. Az ígérvény visszaadása esetén újabb kvótát részére hatvan munkanapon belül nem lehet biztosítani.

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes